Os meglenovlacos u meglenorrumans (en meglenorrumán: Vlashi; en griego Βλαχομογλενίτες, Vlachomoglenítes) son un grupo etnico que habita en a rechión de Meglen, en a Macedonia griega en localidatz arredol d'a ciudat de Nânta, como Cupa, Liumnita, Birislav, Lundzini, Griva y Tarnacea, a l'ueste d'o curso meyo d'o río Vardar. En 1914 yeran 130.000 individuos. Charran una luenga romanz d'a branca balcanica dita megleno-rumán diferent de l'arrumán d'atros vlacos d'o sud d'o Danubio. Tamién se diferencian d'os vlacos d'o sud d'o Danubio en que no practican o pastoreyo transuant estando tradicionalment sedentarios.